राजबाड़ा चौक में दिया धरना
केरल की हिंसक घटनाओं के विरोध में प्रदर्शन
भास्कर संवाददाता | झाबुआ
केरल के कन्नूर जिले में राष्ट्रवादी कार्यकर्ता की सीपीएम के कार्यकर्ताओं द्वारा निर्मम हत्या करने व हमलों के विरोध में बुधवार को जनाधिकार समिति ने शहर के राजबाड़ा चौक में धरना प्रदर्शन किया। मुख्य वक्ता विभाग प्रचार प्रमुख ललित कोठारी थे। उन्होंने कहा माक्सवादी कम्यूनिष्ट विचारधारा वाले लोग देशविरोधी कार्य कर रहे हैं। जिसका उदाहरण है दिल्ली के जेएनयू विश्व विद्यालय के अंदर देश विरोधी नारे लगाए जाते हैं। कन्नूर जिले में मई 2016 से अब तक 70 संघ कार्यकर्ताओं की हत्या हो चुकी हैं। वामपंथी गुंडों के द्वारा निर्दोष नागरिकों के खिलाफ मुकदमें दर्ज कराए जा रहे हैं। यह स्थिति बेहद खतरनाक है। धरना आंदोलन को भाजपा जिलाध्यक्ष दौलत भावसार, सेवा भारती से प्रेमसागर राठौर, अखिल भारतीय विद्यार्थी परिषद से मयंक शर्मा, शिक्षा संस्कृति न्यास से ओम शर्मा, जनजाति विकास मंच से जसवंत डामोर, विद्या भारती से बलीराम बिल्लोरे, भाजपा से शैलेष दुबे, विश्व हिंदू परिषद से कृष्णलाल शाह व राष्ट्रीय स्वयं सेवक संघ के सह जिला कार्यवाह आकाश चौहान ने भी विचार व्यक्त किए। धरने के बाद राष्ट्रपति के नाम ज्ञापन भी दिया गया। इस आपराधिक हिंसा के प्रति जनजागरण तथा केरल सरकार से उचित कार्रवाई की मांग की गई। ज्ञापन का वाचन जिला कार्यवाह राजेश डावर ने किया। संचालन रवींंद्र नायक ने किया। भाजपा जिलाध्यक्ष दौलत भावसार की बेटी की मंगलवार को शादी थी। बुधवार को बिदाई हुई। इसके बाद आराम करने की बजाए भावसार प्रदर्शन में शामिल हुए।
धरने को संबोधित करते दौलत भावसार।
bho_Deva hin_Deva bho_Deva hin_Deva hin_Deva